Taifa Stars, Bafana Bafana, Harambee Stars, Chipolopolo, Amavubi, Cranes: Yafahamu maana na majina ya timu za taifa Afrika\nSalum Abubakar wa Tanzania akikabiliana na Jean Jacques Gosso wa Ivory Coast jijini Dar es Salaam mnamo 16 Juni, 2013

Shirikisho la soka la Benin (FBF) liko katika mchakato wa kubadilisha jina hilo la utani na badala yake kutumia jina lenye na hadhi  zaidi.

Kiungo huyo wa kati wa klabu ya Huddersfield ya Uingereza amependekeza timu hiyo ipewe jina la The Pythons (Chatu). 

"Chatu, nyoka ni alama muhimu sana nchini Benin," alielezea BBC.

"Kuna hata hekalu la Chatu nchini Benin, na kuna utamaduni mkubwa kuhusiana na chatu. Watu humuenzi sana chatu Benin."

Ameongeza kuwa atafurahia sana kusikia mapendekezo ya wengine pia.

Steve Mounie

Amesisitiza kuwa "Ni mnyama mzuri  lakini wanaweza kuchagua jina jingine, sina neno kwa hilo. Kwa sababu hata hiyo haitabadilisha lolote kwangu uwanjani.".

Benin iliinyuka Algeria iliyokuwa na wachezaji wengi nyota katika mechi yao ya hivi majuzi ya kufuzu kwa Kombe la Mataifa ya Afrika na kwa sasa wanashikilia nafasi ya pili kwenye Kundi D.

"Tumeicharaza Algeria, bila shaka sisi ni hatari, tuna wachezaji wazuri''.

Alisema kuwa "Kila mmoja anacheza Ulaya sasa kwa hivyo nahisi kuwa tuna timu nzuri, nina matumaini tutafuzu kwa michuano ijayo ya  kombe la mataifa ya Afrika."

Les Ecureuils kwa tafsiri ya Kiingereza inamaanisha The Squirrels na jina hilo lilianza kutumiwa miaka ya 1960. Jina hilo lilikuwa la kuashiria taifa dogo lililokuwa linaania kufika kileleni.

Hata hiyo shirikisho la mchezo wa soka nchini Benin linasema muda umewadia kubalisha jina hilo kuambatana na matarajio makubwa ya timu ya taifa.

Hii ni mara ya kwanza Benin kutaka kubadilisha jina la timu ya taifa ya soka baada ya hatua sawia na hiyo kugonga mwamba mwaka 2008.

Benin walikusudia Kuchakuro iwe ishara ya taifa dogo linalopania kujiinua

Benin haijawahi kufuzu kwa kombbe la Dunia lakini imewahi kushiriki mara tatu katika mashindano ya Kombe mataifa ya Afrika miaka ya 2004, 2008 na 2010.

Mechi yao nyingine ya kufuzu kwa kmbe la mataifa itakuwa dhidi ya Gambia Novemba 17.

Taifa Stars na Harambee...\n\ntl;dr:
Mshambuliaji wa Benin, Steve Mounie, ameunga mkono pendekezo la kubadilisha jina la timu ya taifa kutoka The Squirrels (Kuchakuro) akisema huenda linachangia matokeo mabaya.